Diari Oficial de la Generalitat Valenciana


Sumari del DOGV 5551, del 09-07-2007 (2007/9008)

DECRET 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2007/07/06/92/dof/vci/html**

### Dades del document

Número de DOGV
:   5551

Data del DOGV
:   09-07-2007

Secció del DOGV
:   I. DISPOSICIONS GENERALS

Número del document
:   2007/9008


Data del document
:   06-07-2007

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria de Presidència
    * Conselleria Economia, Hisenda i Ocupació
    * Conselleria Justícia i Administracions Públiques
    * Conselleria Infraestructures i Transport
    * Conselleria de Sanitat
    * Conselleria Agricultura, Pesca i Alimentació
    * Conselleria de Benestar Social
    * Conselleria Turisme
    * Conselleria de Governació
    * Conselleria Immigració i Ciutadania
    * reglament intern
    * administració regional
    * legislació

DECRET 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat. [2007/9008]  
Una vegada iniciada la VII legislatura de les Corts, i havent-se creat mitjançant el Decret 7/2007, de 28 de juny, del president, les conselleries en què s'estructura l'administració de la Generalitat, així com les distintes secretaries autonòmiques que les integren, es fa necessari adoptar les mesures organitzatives adequades per a establir la seua estructura bàsica directiva, atenent les competències que els han sigut assignades.  
En virtut d'això, i fent ús de les atribucions conferides en l'article 64 de la Llei del Consell, a proposta del president de la Generalitat, i amb la deliberació prèvia del Consell, en la reunió del dia 6 de juliol de 2007,  
DECRETE  
TÍTOL I  
Presidència de la Generalitat  
Article 1. Del Gabinet del president  
1. El Gabinet del President. Assumix les funcions d'assessorament al president, impuls de l'acció interdepartamental del Consell, programació i desenvolupament dels actes del president, elaboració d'informes tècnics i polítics.  
2. Del Gabinet del president depenen els següents òrgans directius:   
- La Subdirecció d'Anàlisi. Assumix les funcions d'assessorament i assistència a la directora de Gabinet del President, així com la realització d'estudis, informes i recopilació d'informació i documentació sobre matèries que afecten el Consell.  
- La Subdirecció d'Organització. Assumix les funcions en matèria d'organització, protocol i desenvolupament dels actes del president i la coordinació de les conselleries que hi participen.  
Article 2. De la Secretaria Autonòmica de Comunicació  
1. La Secretaria Autonòmica de Comunicació assumix les funcions que li atribuïx l'article 68 de la Llei del Consell en matèria de publicitat institucional, anuncis oficials, relació amb els mitjans de comunicació social, imatge de la Generalitat, televisió, radiodifusió i continguts.  
2. De la Secretaria Autonòmica de Comunicació depenen els següents òrgans directius:  
- La Direcció general de Relacions Informatives. Assumix les funcions en matèria de política informativa.  
- La Direcció General de Promoció Institucional. Assumix les funcions en matèria d'imatge institucional i campanyes publicitàries de la Generalitat.  
TÍTOL II  
Conselleria de Presidència  
Article 3. De la Secretaria Autonòmica de Política Institucional  
1. La Secretaria Autonòmica de Política Institucional assumix les funcions que li atribuïx l'article 68 de la Llei del Consell en matèria de relacions del Consell amb les Corts, secretariat del Consell, coordinació general de la política legislativa del Consell, defensa en juí i assessorament en dret de la Generalitat i coordinació i impuls de l'acció política del Consell.   
2. De la Secretaria Autonòmica de Política Institucional depenen els següents òrgans directius:  
- La Direcció General de Relacions amb les Corts i Secretariat del Consell. Assumix les funcions en matèria de relació i coordinació del Consell amb les Corts i secretariat del Consell.  
- L'Advocacia General de la Generalitat. Assumix les funcions d'assistència jurídica establides en la Llei 10/2005, de 9 de desembre, de la Generalitat, d'Assistència Jurídica a la Generalitat.  
- Direcció General de Coordinació. Assumix les funcions en matèria de coordinació interdepartamental.   
Article 4. De la Secretaria Autonòmica de Cohesió Territorial  
1. La Secretaria Autonòmica de Cohesió Territorial exercirà les funcions que li atribuïx l'article 68 de la Llei de Consell en matèria de cohesió territorial, administració local, actuacions concertades amb ens locals en matèria de patrimoni urbà i pla de millora municipal.   
2. De la Secretaria Autonòmica de Cohesió Territorial depenen els següents òrgans directius:  
- Direcció General de Cohesió Territorial. Exercirà les funcions relatives a l'estudi, informe i resolució dels assumptes referits al règim jurídic, personal, organització, béns i servicis de les entitats locals, organització territorial i actuacions concertades amb ens locals en matèria de patrimoni urbà i pla de millora municipal.  
- Delegacions del Consell a Alacant, Castelló i València.  
- Subdelegacions del Consell.  
Article 5. De la Secretaria Autonòmica de Relacions amb l'Estat i amb la Unió Europea  
1. La Secretaria Autonòmica de Relacions amb l'Estat i amb la Unió Europea assumix les funcions que li atribuïx l'article 68 de la Llei del Consell en matèria de relacions del Consell amb els organismes de la Unió Europea, organitzacions interregionals i internacionals, així com les relacions amb l'administració general de l'estat i la resta de comunitats autònomes.  
2. De la Secretaria Autonòmica de Relacions amb l'Estat i amb la Unió Europea depenen els següents òrgans directius.  
- Direcció General de Relacions Externes. Assumix les funcions en matèria d'impuls, programació i coordinació de les relacions en l'àmbit exterior del Consell i la seua administració amb l'administració de l'Estat, organismes de la Unió Europea, organitzacions interregionals i comunitats autònomes.  
- Delegació de la Comunitat Valenciana a Brussel·les. Assumix les competències en matèria d'impuls de les relacions amb les institucions, entitats i agents radicats a Brussel·les, així com el suport als membres del Consell i personal de l'administració quan desenrotllen allí les seues funcions.  
- Delegació de la Comunitat Valenciana a Madrid.  
Article 6. De la Sotssecretaria  
La Sotssecretaria assumix les funcions establides en l'article 69 de la Llei del Consell, respecte a la Presidència de la Generalitat i la conselleria de Presidència.  
TÍTOL III  
Conselleria d'Economia, Hisenda i Ocupació   
Article 7. De la Secretaria Autonòmica d'Economia i Pressuposts  
1. La Secretaria Autonòmica d'Economia i Pressuposts assumix les funcions que li atribuïx l'article 68 de la Llei del Consell en matèria de política pressupostària, de despesa pública i tributària, planificació de l'activitat econòmica, així com coordinació d'esdeveniments estratègics i grans projectes culturals, esportius o socials.   
2. De la Secretaria Autonòmica d'Economia i Pressuposts depenen els següents òrgans directius:  
- Direcció General de Pressuposts i Despeses. Assumix les funcions en matèria de política pressupostària, de despesa pública i tresoreria.  
- Direcció General de Tributs. Assumix les funcions relatives a ingressos, recaptació, gestió i inspecció de tributs i la resta de matèries d'índole fiscal.  
- Direcció General d'Economia. Assumix les funcions relatives a fons europeus i programació del sector públic valencià.  
- Intervenció General. Assumix les funcions establides en el títol III del Text Refós de la Llei d'Hisenda Pública de la Generalitat.  
- Direcció General de Coordinació de Projectes. Assumix les funcions en matèria coordinació d'esdeveniments estratègics i grans projectes culturals, esportius o socials.  
Article 8. De la Secretaria Autonòmica d'Ocupació   
1. La Secretaria Autonòmica d'Ocupació assumix les funcions que li atribuïx l'article 68 de la Llei del Consell en matèria de treball, seguretat i salut laboral, foment del cooperativisme i de l'economia social, foment de l'ocupació, intermediació en el mercat de laboral, formació professional tant ocupacional com contínua.   
2. La Secretaria Autonòmica d'Ocupació té atribuïdes les funcions de la Direcció General del Servici Valencià d'Ocupació i Formació.   
3. De la Secretaria Autonòmica d'Ocupació depén el següent òrgan directiu:  
- Direcció General de Treball, Cooperativisme i Economia Social. Assumix les funcions en matèria de treball, seguretat i salut laboral, conciliació laboral, inspecció de treball i foment del cooperativisme i de l'economia social.  
Article 9. De la Sotssecretaria  
La Sotssecretaria assumix les funcions establides en l'article 69 de la Llei del Consell, així com les funcions inherents al Patrimoni de la Generalitat.  
TÍTOL IV  
Conselleria de Benestar Social  
Article 10. De la Secretaria Autonòmica de Benestar Social  
1. La Secretaria Autonòmica de Benestar Social assumix les funcions que li atribuïx l'article 68 de la Llei del Consell en matèria de política de prestació sociosanitària, servicis socials, discapacitats, família, adopcions, infància, joventut i dona.  
2. De la Secretaria Autonòmica de Benestar Social depenen els següents òrgans directius.  
- Direcció General d'Acció Social i Majors. Assumix les funcions en matèria de proposta i execució de les polítiques generals de servicis socials, especialment les destinades a persones majors i col·lectius en situació desfavorable, prestació de servicis i gestió dels centres de servicis socials de titularitat de la Generalitat, assistència tècnica a tots els centres i servicis que actuen en l'àmbit dels servicis socials i actuacions en barris d'acció preferent.  
- Direcció General per a les Persones amb Discapacitat. Assumix les funcions en matèria de política integral de rehabilitació i tractament de les persones afectades per discapacitats físiques, psíquiques i sensorials, així com els malalts mentals crònics, facilitant la seua integració en el món laboral i fomentant l'eliminació de barreres urbanístiques, d'edificació, de transport, de comunicació i en l'ús de les noves tecnologies.  
- Direcció General de Família. Assumix les funcions en matèria de promoció i execució de les mesures necessàries per a assegurar una política integral en benefici de la família, infància i adopcions.  
- Direcció General de la Dona i per la Igualtat. Assumix les funcions en matèria de promoció i execució de mesures per a fer efectiu el dret a la igualtat de tracte i d'oportunitats entre dones i hòmens.  
Article 11. De la Sotssecretaria  
La Sotssecretaria assumix les funcions establides en l'article 69 de la Llei del Consell.   
TÍTOL V  
Conselleria d'Infraestructures i Transport  
Article 12. De la Secretaria Autonòmica d'Infraestructures i Transport  
1. La Secretaria Autonòmica d'Infraestructures i Transport assumix les funcions que li atribuïx l'article 68 de la Llei del Consell en matèria d'obres públiques, transport, ports, aeroports i energia, actuacions pròpies en matèria d'arquitectura, patrimoni arquitectònic i urbà, equipaments i sòl i costes.   
2. De la Secretaria Autonòmica d'Infraestructures i Transport depenen els següents òrgans directius:  
- Direcció General d'Obres Públiques. Assumix les funcions en matèria d'infraestructures viàries autonòmiques, actuacions pròpies d'infraestructura d'arquitectura, actuacions urbanes, patrimoni arquitectònic i urbà, equipament i sòl.  
?Direcció General de Transports i Logística. Assumix les funcions en matèria de planificació, coordinació i execució de l'oferta intermodal de transport en la Comunitat Valenciana.  
- Direcció General de Ports, Aeroports i Costes. Assumix les funcions en matèria de planificació i construcció dels ports i infraestructures portuàries que no siguen d'interés general de l'estat, ubicats en la Comunitat Valenciana, així com la gestió d'estos, dels aeroports i de les costes.  
- Direcció General d'Energia. Assumix les funcions de la Direcció de l'Agència Valenciana de l'Energia i al seu torn exercirà les funcions en matèria d'elaboració, gestió i execució d'actuacions per al desenvolupament i foment del sector energètic.  
Article 13. De la Sotssecretaria  
La Sotssecretaria assumix les funcions establides en l'article 69 de la Llei del Consell.   
TÍTOL VI  
Conselleria d'Educació  
Article 14. De la Secretaria Autonòmica d'Educació  
1. La Secretaria Autonòmica d'Educació assumix les funcions que li atribuïx l'article 68 de la Llei del Consell en matèria política d'ensenyament, personal docent i política lingüística.   
2. De la Secretaria Autonòmica d'Educació depenen els següents òrgans directius:  
- Direcció General d'Ordenació i Centres Docents. Assumix les funcions en matèria de centres docents i servicis educatius, ordenació acadèmica, Educació Preescolar, Educació Primària, Educació Secundària Obligatòria i Batxillerat.  
- Direcció General de Personal. Assumix les funcions en matèria de proposta i execució de la política de personal docent de la conselleria i del personal no docent dels centres educatius excepte en aquelles matèries competència de la conselleria de Justícia i Administracions Públiques, així com la formació del professorat.  
- Direcció General d'Avaluació, Innovació i Qualitat Educativa i de la Formació Professional. Assumix les funcions en matèria d'innovació educativa, formació professional i ensenyaments artístics, avaluació general del sistema educatiu pel que fa a ensenyaments no universitaris, així com l'anàlisi del seu resultat i la proposta de mesures, iniciatives i actuacions per a la millora de la qualitat de l'ensenyament.   
Article 15. De la Secretaria Autonòmica d'Universitat i Ciència  
1. La Secretaria Autonòmica d'Universitat i Ciència assumix les funcions que li atribuïx l'article 68 de la Llei del Consell en matèria d'universitat, investigació, innovació i ciència.  
2. De la Secretaria Autonòmica d'Universitat i Ciència depenen els següents òrgans directius:   
- Direcció General d'Universitat i Estudis Superiors. Assumix les funcions en matèria de proposta i execució de la política universitària i de formació superior, així com la gestió del finançament dels centres universitaris i dels recursos d'investigació.  
- Direcció General de Política Científica. Assumix les funcions en matèria de política científica, d'investigació i de transferència ciència-tecnologia, planificació, coordinació, avaluació i seguiment tècnic i instrumental de la política d'investigació i innovació científica, així com l'impuls i promoció dels parcs científics i instituts d'investigació de la Comunitat Valenciana.   
Article 16. De la Sotssecretaria   
1. La Sotssecretaria assumix les funcions establides en l'article 69 de la Llei del Consell.   
2. De la Sotssecretaria depenen els següents òrgans directius:  
- Direcció General de Règim Econòmic. Assumix les funcions en matèria de gestió patrimonial, planificació i gestió econòmica de la conselleria i redacció i execució de projectes d'obres i instal·lacions.  
- Direcció General d'Innovació Tecnològica Educativa. Assumix les funcions en matèria de potenciació, desplegament i aplicació de les noves tecnologies en l'àmbit de l'educació i administració educativa, gestió dels suports informàtics i suport informàtic als centres docents i directius de la conselleria i elaboració de projectes d'organització i plans d'actuació del departament.  
TÍTOL VII  
Conselleria de Cultura i Esport   
Article 17. De la Secretaria Autonòmica de Cultura   
1. La Secretaria Autonòmica de Cultura assumix les funcions que li atribuïx l'article 68 de la Llei del Consell en matèria de proposta i execució de la política cultural relativa a teatre, música, cine, exposicions i museus; llibre, biblioteques, arxius i patrimoni cultural valencià.  
2. De la Secretaria Autonòmica de Cultura depenen els següents òrgans directius:  
- Direcció General de Patrimoni Cultural Valencià. Assumix les funcions en matèria de conservació, protecció, enriquiment, restauració, i difusió del patrimoni cultural valencià, tant moble com immoble i museus.  
- Direcció General del Llibre, Arxius i Biblioteques. Assumix les funcions en matèria de polítiques de foment del llibre i la lectura i gestió de biblioteques, manteniment i digitalització de tots els arxius de la Generalitat i Arxiu del Regne.  
Article 18. De la Secretaria Autonòmica d'Esport  
1. La Secretaria Autonòmica d'Esport assumix les funcions que li atribuïx l'article 68 de la Llei del Consell en matèria d'esport.  
2. De la Secretaria Autonòmica d'Esport depén el següent òrgan directiu:   
- Direcció General de l'Esport. Assumix les funcions en matèria de foment i promoció de l'activitat esportiva, dinamització de la pràctica esportiva ciutadana, relació i col·laboració amb les entitats i organismes esportius, cooperació amb entitats privades que fomenten l'esport i coordinació d'esdeveniments de caràcter esportiu organitzats per la Generalitat.   
Article 19. De la Sotssecretaria  
La Sotssecretaria assumix les funcions establides en l'article 69 de la Llei del Consell.  
TÍTOL VIII  
Conselleria de Sanitat  
Article 20. De la Secretaria Autonòmica de Sanitat  
1. La Secretaria Autonòmica de Sanitat assumix les funcions que li atribuïx l'article 68 de la Llei del Consell en matèria de sanitat i de l'Agència Valenciana de Salut.  
2. De la Secretaria Autonòmica de Sanitat depenen els següents òrgans directius:  
- Direcció General de Recursos Humans. Assumix les funcions en matèria de gestió i tramitació dels assumptes relatius a personal estatutari, registre, processos de selecció i assessorament juridicoadministratiu.  
- Direcció General de Recursos Econòmics. Assumix les funcions en matèria de gestió econòmica i comptable, expedients de contractació i processos de contractació i aprovisionament de productes i servicis.  
- Direcció General d'Assistència Sanitària. Assumix les funcions en matèria de gestió de centres sanitaris, recursos assistencials, equipament, concerts i convenis.  
- Direcció General de Farmàcia i Productes Sanitaris. Assumix les funcions en matèria de planificació de recursos farmacèutics, i racionalització de l'ús del medicament.  
- Direcció General de Qualitat i Atenció al Pacient. Assumix les funcions en matèria de valoració del nivell de satisfacció del pacient i detecció d'àrees de millora.  
- Direcció General de Drogodependències. Assumix les funcions en matèria de drogodependències.  
Article 21. De la Sotssecretaria   
1. La Sotssecretaria assumix les funcions establides en l'article 69 de la Llei del Consell.  
2. De la Sotssecretaria depenen els següents òrgans directius:   
- Direcció General de Salut Pública. Assumix les funcions en matèria de vigilància epidemiològica, seguretat alimentaria, programes de salut, salut laboral, salut maternoinfantil i Pla Autonòmic de SIDA.  
- Direcció General d'Ordenació, Avaluació i Investigació Sanitària. Exercirà les funcions en matèria d'autorització, obertura i registre de centres sanitaris, inspecció de centres, servicis, unitats i establiments sanitaris, públics i privats; investigació i informació i avaluació externa de l'activitat sanitària i formació sanitària.  
TÍTOL IX  
Conselleria d'Indústria, Comerç i Innovació  
Article 22. De la Secretaria Autonòmica d'Indústria, Comerç i Innovació  
1. La Secretaria Autonòmica d'Indústria, Comerç i Innovació assumix les funcions que li atribuïx l'article 68 de la Llei del Consell en matèria d'indústria, mineria, artesania, comerç interior i exterior i consum, investigació i innovació tecnològica.  
2. De la Secretaria Autonòmica d'Indústria, Comerç i Innovació depenen els següents òrgans directius:  
- Direcció General d'Indústria i Innovació. Assumix les funcions en matèria d'empresa, indústria, seguretat industrial, mineria, artesania, investigació i innovació tecnològica i parcs tecnològics.  
- Direcció General de Comerç i Consum. Assumix les funcions en matèria d'ordenació territorial de l'activitat comercial en la Comunitat Valenciana, comerç interior i protecció i defensa dels consumidors i usuaris.  
- Direcció General d'Internacionalització. Assumix les funcions en matèria de comerç exterior, defensa de la internacionalització dels sectors empresarials de la Comunitat Valenciana i de la seua projecció i defensa en el mercat global.   
Article 23. De la Sotssecretaria   
La Sotssecretaria assumix les funcions establides en l'article 69 de la Llei del Consell.  
TÍTOL X  
Conselleria d'Agricultura, Pesca i Alimentació  
Article 24. De la Secretaria Autonòmica d'Agricultura, Pesca i Alimentació  
1. La Secretaria Autonòmica d'Agricultura, Pesca i Alimentació assumix les funcions que li atribuïx l'article 68 de la Llei del Consell en matèria d'innovació, modernització, producció i comercialització agrària; ramaderia, pesca, qualitat agroalimentària, relacions amb la Unió Europea en les esmentades matèries, innovació i tecnologia agroalimentària i direcció de l'Agència Valenciana de Foment i Garantia Agrària.  
2. De la Secretaria Autonòmica d'Agricultura, Pesca i Alimentació depenen els següents òrgans directius:  
- Direcció General de Producció Agrària. Assumix les funcions en matèria de foment de la competitivitat, infraestructures agràries, ramaderia, protecció de rendes agràries, mercats agraris i garantia agrària, millora de l'entorn rural, sostenibilitat i bioenergia.  
- Direcció General d'Empreses Agroalimentàries i Desenvolupament del Medi Rural. Assumix les funcions en matèria d'augment del valor afegit dels productes agrícoles, ramaders i forestals, indústries agroalimentàries, cooperativisme, pesca, diversificació de l'economia rural, qualitat de vida en les zones rurals, estratègies locals per al desenvolupament dels territoris rurals.  
- Direcció General de Comercialització. Assumix les funcions en matèria de proposta, desplegament i execució de la política de la conselleria en matèria de comercialització, promoció, internacionalització i qualitat agroalimentària.  
- Direcció General d'Investigació i Tecnologia Agroalimentària. Assumix les funcions en matèria de proposta, desplegament i execució de la política de la conselleria en matèria d'investigació, experimentació, capacitació, transferència tecnològica, sanitat vegetal i control dels productes.  
Article 25. De la Sotssecretaria  
La Sotssecretaria assumix les funcions establides en l'article 69 de la Llei del Consell.  
TÍTOL XI  
Conselleria de Medi Ambient, Aigua, Urbanisme i Habitatge  
Article 26. De la Secretaria Autonòmica de Medi Ambient, Aigua, Urbanisme i Habitatge  
1. La Secretaria Autonòmica de Secretaria Autonòmica de Medi Ambient, Aigua, Urbanisme i Habitatge assumix les funcions que li atribuïx l'article 68 de la Llei del Consell en matèria de recursos hídrics, ordenació del territori i litoral, política mediambiental, habitatge, canvi climàtic i qualitat de l'edificació.  
2. De la Secretaria Autonòmica de Medi Ambient, Aigua, Urbanisme i Habitatge depenen els següents òrgans directius:   
- Direcció General de l'Aigua. Assumix les funciones matèria de planificació gestió i protecció de recursos hídrics en la Comunitat Valenciana, planificació i gestió de les conques internes de la Comunitat Valenciana, planificació i gestió de l'aigua, construcció i explotació d'infraestructures hidràuliques, modernització de regadius, reutilització i estalvi de l'aigua, control i protecció de la qualitat de l'aigua, autorització d'abocaments.   
- Direcció General d'Habitatge i Projectes Urbans. Assumix les funcions en matèria de promoció i rehabilitació d'habitatge, foment de l'accés a l'habitatge, patrimoni residencial, promoció i control de la qualitat en l'edificació.   
- Direcció General d'Ordenació del Territori. Exercirà les funcions en matèria d'ordenació i gestió del territori i del litoral i de l'activitat urbanística, i actuarà així mateix com a coordinadora amb les distintes administracions públiques amb competència en la matèria.  
- Direcció General del Paisatge. Assumix les funcions d'ordenació i gestió del paisatge per mitjà de l'elaboració i tramitació dels instruments prevists en la legislació de protecció del paisatge, així com la coordinació amb les distintes administracions públiques amb competència en la matèria.  
- Direcció General de Gestió del Medi Natural. Assumix les funcions en matèria d'elaboració, promoció i execució de les mesures adequades per a la planificació i gestió dels espais naturals, per a la conservació de la biodiversitat i per a la protecció i gestió de forests i dels recursos forestals.   
- Direcció General per al Canvi Climàtic. Assumix les funcions en matèria d'estudi i prevenció dels efectes del canvi climàtic, planificació, execució i gestió dels plans de residus, control de la contaminació, intervenció administrativa ambiental d'activitats, avaluació estratègica ambiental, avaluació i estimació d'impactes ambientals de plans, programes, i projectes, i realització de programes de formació mediambiental.  
Article 27. De la Sotssecretaria  
La Sotssecretaria assumix les funcions establides en l'article 69 de la Llei del Consell.  
TÍTOL XII  
Conselleria de Justícia i Administracions Públiques  
Article 28. De la Secretaria Autonòmica de Justícia  
1. La Secretaria Autonòmica de Justícia assumix les funcions que li atribuïx l'article 68 de la Llei del Consell en matèria de justícia, menor, víctimes de delicte i violència de gènere, col·legis professionals, associacions, fundacions, registres i notariat.   
2. De la Secretaria Autonòmica de Justícia depenen el següent òrgan directiu:  
- Direcció General de Justícia i Menor. Assumix les funcions en matèria de relacions amb la justícia, atribucions sobre el menor derivades de l'aplicació de la Llei Orgànica de Responsabilitat Penal del Menor, víctimes de delicte i violència de gènere, col·legis professionals, associacions, fundacions, registres i notariat.  
Article 29. De la Secretaria Autonòmica d'Administracions Públiques  
1. La Secretaria Autonòmica d'Administracions Públiques assumix les funcions que li atribuïx l'article 68 de la Llei del Consell en matèria de funció pública, inspecció general de servicis i modernització.  
2. De la Secretaria Autonòmica d'Administracions Públiques depenen dels següents òrgans directius superiors:  
- Direcció General d'Administració Autonòmica. Assumix les competències en matèria de funció pública i organització administrativa, registre de personal de la Generalitat i registre de llocs de treball.  
- Direcció General de Modernització. Assumix les funcions en matèria de modernització de l'administració i qualitat del servici, inspecció de servicis, telecomunicacions, tecnologies de la informació i teleadministració.  
Article 30. De la Sotssecretaria  
La Sotssecretaria assumix les funcions establides en l'article 69 de la Llei del Consell.  
TÍTOL XIII  
Conselleria de Governació  
Article 31. De la Secretaria Autonòmica de Governació  
1. La Secretaria Autonòmica de Governació assumix les funcions que li atribuïx l'article 68 de la Llei del Consell en matèria d'emergències, interior, protecció civil, gestió de la Unitat del Cos Nacional de Policia adscrita a la Comunitat Valenciana, consultes populars i electorals i desenvolupament de l'Estatut d'Autonomia de la Comunitat Valenciana.  
2. De la Secretaria Autonòmica de Governació depenen els següents òrgans directius:  
- Direcció General de Seguretat i Protecció Ciutadana. Assumix les funcions en matèria de seguretat pública i protecció ciutadana, espectacles, establiments públics i activitats recreatives, coordinació i selecció de policies locals en la Comunitat Valenciana, formació de policies locals, formació en matèria d'emergències, protecció civil i ciutadana, ajudes a les víctimes del delicte i direcció de la Unitat del Cos Nacional de Policia adscrita a la Comunitat Valenciana.  
- Direcció General de Prevenció, Extinció d'Incendis i Emergències. Assumix les funcions en matèria de direcció i gestió de les polítiques de la Generalitat en matèria de prevenció i extinció d'incendis, gestió d'emergències, informació i conscienciació ciutadana en matèria de prevenció d'incendis. Direcció i gestió de la comanda del Consell de Seguretat Nuclear de la Generalitat i de la participació de la Generalitat en els consorcis de bombers.  
- Direcció General de Coordinació del Desenvolupament Estatutari i Promoció de l'Autogovern. Assumix les funcions en matèria d'impuls del desenvolupament de l'Estatut d'Autonomia de la Comunitat Valenciana, coordinació amb altres departaments per a la creació dels organismes prevists en l'Estatut d'Autonomia de la Comunitat Valenciana, i direcció i gestió de les polítiques de la Generalitat destinades al desenvolupament de l'autogovern, recuperació del Dret Foral Civil Valencià i promoció i impuls i investigació de les tradicions i institucions tradicionals del poble valencià, consultes populars i electorals, en el marc de la Llei Orgànica de Règim Electoral General i la Llei Electoral Valenciana.  
Article 32. De la Sotssecretaria  
La Sotssecretaria assumix les funcions establides en l'article 69 de la Llei del Consell.  
TÍTOL XIV  
Conselleria de Turisme  
Article 33. De la Secretaria Autonòmica de Turisme  
1. La Secretaria Autonòmica de Turisme assumix les funcions que li atribuïx l'article 68 de la Llei del Consell en matèria de control i supervisió de l'activitat i funcionament de l'Agència Valenciana del Turisme i política turística.  
2. De la Secretaria Autonòmica de Turisme depén el següent òrgan directiu:  
- La Direcció General de Turisme d'Interior assumix les funcions en matèria de turisme rural i interior, ecoturisme i turisme cultural i esportiu.  
Article 34. De la Sotssecretaria   
La Sotssecretaria assumix les funcions establides en l'article 69 de la Llei del Consell.  
TÍTOL XV  
Conselleria d'Immigració i Ciutadania  
Article 35. De la Secretaria Autonòmica d'Immigració i Ciutadania  
1. La Secretaria Autonòmica d'Immigració i Ciutadania assumix les funcions que li atribuïx l'article 68 de la Llei del Consell en matèria d'immigració, cooperació al desenvolupament i solidaritat, ciutadania i integració.  
2. De la Secretaria Autonòmica d'Immigració i Ciutadania depenen els següents òrgans directius:  
- Direcció General d'Immigració. Assumix les funcions en matèria d'integració de la immigració en els àmbits educatiu, laboral, sanitari i d'habitatge.  
- Direcció General de Cooperació al Desenvolupament i Solidaritat. Assumix les funcions en matèria de cooperació al desenvolupament i solidaritat.  
- Direcció General de Ciutadania i Integració. Assumix les funcions en matèria de participació social i ciutadana, suport als col·lectius de valencians residents fora de la Comunitat Valenciana i suport a les cases regionals i federacions d'associacions d'altres comunitats autònomes en la Comunitat Valenciana.  
Article 36. De la Sotssecretaria   
La Sotssecretaria assumix les funcions establides en l'article 69 de la Llei del Consell.  
DISPOSICIÓ TRANSITÒRIA  
Fins a l'aprovació dels reglaments orgànics i funcionals de les distintes conselleries romandran vigents els actuals reglaments orgànics i funcionals en el que no s'oposen al que disposa el present decret.  
DISPOSICIÓ FINAL  
El present decret entrarà en vigor el mateix dia de la seua aprovació.  
València, 6 de juliol de 2007  
El president de la Generalitat,   
FRANCISCO CAMPS ORTIZ


Còpia Permalink ELI